armvectores/hy_wikipedia_2023 huggingface dataset:
Երուկաստրում Թախտաջյանի

Երուկաստրում Թախտաջյանի (լատ.՝ Erucastrum takhtajanii), խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
30-40 սմ բարձրությամբ բազմամյա բույս է։ Ծաղիկները դեղին են։ Պատիճները ունեն 15-45 մմ բարձրություն։


== Տարածում ==
Հանդիպում է Երևանի (Գողթ, Գառնի, Զովաշեն, Ողջաբերդ, Իլկասար, Երասխի լեռնաշղթա, «Էրեբունի» պետական արգելոց) և Դարեղեգիսի (Խաչիկ) ֆլորիստիկական շրջաններում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդարդակից 700-1900 մ բարձրությունների վրա, չոր լանջերին, տափաստաններում, կիսաանապատներում։ Ծաղկում է մայիս-հունիս ամիսներին, պտղաբերում՝ հուլիսին։


== Պահպանություն ==
Վտանգված տեսակ է։ Հայաստանի էնդեմիկ բույս է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը 500 կմ²-ից պակաս։ Տեսակին , կապված անթրոպոգեն գործոնների, հատկապես ակտիվ տնտեսական գործունեության հետ, սպառնում է տարածման և բնակության շրջանների նվազում։ Հայաստանի Կարմիր գրքի առաջին հրատարակության մեջ ընդգրկված չէր։ CITES-ի և Բեռնի կոնվենցիաներում ընդգրկված չէ։
Աճելավայրերի մի մասը պահպանվում է «Էրեբունի» և «Խոսրովի անտառ» պետական արգելոցների տարածքում ։


== Ծանոթագրություններ ==
Էլեզուսա

Էլեզուսա, բլուր Պոնտոսում, Տրապիզոն քաղաքի մոտ։ Հիշատակվում է հայկական ժողովրդական բանահյուսությունում, որ իբր հայոց Արտաշես թագավորը այս վայրը արշավելիս իր զորքերին հրամայել է բարձրանալ բլուրը, ասելով՝ ելեք հուզա և բլուրը այսուհետև կոչվել է Էլեզուսա կամ Էլեքհուզ։


== Ծանոթագրություններ ==
Ալ-Կարդահայի շրջան

Ալ-Կարդահայի շրջան (արաբ․՝ ناحية القرداحة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ալ-Կարդահայի գավառի չորս շրջաններից մեկը։ Կենտրոնն է Ալ-Կարդահա քաղաքը։
2004 թվականի տվյալներով բնակչությունը կազմել է 44,510 մարդ։ Քաղաքն ու շրջական ավանները կազմում են 171.02 քառ.կմ տարածք։


== Ծանոթագրություններ ==
Ֆրեդերիկ Կավենդիշ

Ֆրեդերիկ Չարլզ Կավենդիշ (Քավենդիշ) (անգլ.՝ Frederick Charles Cavendish), (նոյեմբերի 30, 1836(1836-11-30)[…], Իստբորն, Իսթբորն, Արևելյան Սասեքս, Արևելյան Սասիքս, Միացյալ Թագավորություն - մայիսի 6, 1882(1882-05-06), Դուբլին, Իռլանդիա, Մեծ Բրիտանիայի և Իռլանդիայի միացյալ թագավորություն), անգլիացի հասարակական գործիչ։ 
1897 թվականին հիմնադրել է «Հայաստանի բարեկամներ» կազմակերպությունը և դարձել դրա նախագահը։ Եղել է Լորդ Մեյորզի հայ փախստականների ֆոնդի փոխնախագահը։ Օսմանյան կայսրությունում քրիստոնյա փոքրամասնությունների, մասնավորապես՝ հայ ժողովրդի շահերի պաշտպանության մասին Ու. Գլադստոնի լիբերալ կուսակցության գաղափարների համակիրն էր։ Քավենդիշը և նրա կազմակերպությունը մեծ օգնություն են ցույց տվել Թուրքիայում կոտորածներից և ջարդերից տուժած հայ բնակչությանը և փախստականներին ինչպես 19-րդ դարի 90-ական թվականների վերջին, այնպես էլ 1915-1920 թվականների ընթացքում։ 1913 թվականի հունվարին նամակով դիմել է արտգործնախարար Է. Գրեյին՝ պահանջելով օգնել և պաշտպանել հայ ժողովրդին, քանի որ Մեծ Բրիտանիան «կրկնակի պատասխանատվություն» է կրում նրա առջև 1878 թ. Բեռլինի դաշնագրի և Կիպրոսի կոնվենցիայի պատճառով։ Գտնում էր, որ եթե բրիտանական կառավարությունը անհապաղ չձեռնարկի հայերին պաշտպանող միջոցառումներ, ապա նրանց սպառնում է ֆիզիկական ոչնչացում։ 1915 թվականին Ջ. Բրայսի հետ ստորագրել է հայ փախստականներին օգնելու խնդրանքով «Թայմս» թերթում տպագրված Բրիտանիայի հասարակայնությանն ուղղված դիմումը։


== Երկեր ==
The Peril of Armenia. "Contemporary Review", 1913, v. 103.


== Ծանոթագրություններ ==
Զովաշենի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Զովաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 16 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Շիլովկա (գյուղ, Զենկովի շրջան)

Անվան այլ կիրառումների համար տե՛ս՝ ՇիլովկաՇիլովկա (ուկրաիներեն՝ Шилівка), գյուղ Ուկրաինայի Պոլտավայի մարզի Զենկովի շրջանում։ Հիմնադրվել է 1856 թվականին։
2001 թվականի տվյալներով Շիլովկա գյուղում բնակվում էր 735 մարդ։ Բնակավայրը զբաղեցնում է 2992 կմ² տարածք։ Բնակչության խտությունը կազմում էր 245,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վելիկայա Չերնյավկա

Վելիկայա Չերնյավկա (ուկրաիներեն՝ Велика Чернявка), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1620 թվականին։
2001 թվականի տվյալներով Վելիկայա Չերնյավկա գյուղում բնակվում էր 305 մարդ։ Բնակավայրը զբաղեցնում է 1779 կմ² տարածք։ Բնակչության խտությունը կազմում էր 171,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սմիչեկ (գետ)

Սմիչեկ (ռուս.՝ Смычек), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Իկորեց գետի աջ ափում՝ 52 կմ հեռավորության վրա։ Գետի երկարությունը 34 կմ է, ավազանի տարածքը 149 կմ2 է։ Սմիչեկի ակունքը գտնվում է Կիրովսկի գյուղի մոտ, Պանինսկի շրջանում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010101012107000003664
Հիդրոլոգիական ուսումնասիրությունների կոդը - 107000366
Ավազանի կոդը - 05.01.01.010
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զաքիր Բաղիրով

Զաքիր Ջավադ օղլի Բաղիրով (ադրբ.՝ Zakir Cavad oğlu Bağırov, մարտի 16 (29), 1916, Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - հունվարի 8, 1996(1996-01-08), Բաքու, Ադրբեջան), ադրբեջանցի կոմպոզիտոր, Ադրբեջանական ԽՍՀ արվեստի վաստակավոր գործիչ (1962);


== Կենսագրություն ==
Զաքիր Բաղիրովը ծնվել է 1916 թվականի մարտի 16-ին։ Նրա հայրը ուսուցիչ էր գյուղական դպրոցում։ Միջնակարգ երաժշտական կրթությունն է ստացել Բաքվի երաժշտական դպրոցում։ 1931 թվականին Զ.Բաղիրովը ընդունվել է Ադրբեջանի կոնսերվատորիան, որտեղ հայտնի դաշնակահար և ուսուցիչ Ի.Աիսբերգը դարձավ նրա ուսուցիչը։ 1935 թվականին երիտասարդ երաժիշտը ընդունվել է Մոսկվայի կոնսերվատորիայի երաժշտական ուսումնարան։ 1936 թվականին Զ.Բաղիրովը Թոֆիկ Կուլիևի հետ միասին առաջին անգամ ադրբեջանական երաժշտության պատմության մեջ պատրաստել են մուղամների նոտաներ։
Զ.Բաղիրովը 1939 թվականին ընդունվել է Մոսկվայի Չայկովսկու անվան պետական կոնսերվատորիայի կոմպոզիտորական ֆակուլտետ։
1949 թվականին ավարտել է Մոսկվայի պետական կոնսերվատորիան։ Ավարտել է Մոսկվայի կոնսերվատորիան և եկել Բաքու։ 1949 թվականին նա սկսել է դասավանդել Բաքվի կոնսերվատորիայի «Երաժշտության տեսություն» բաժնում։
Զաքիր Բաղիրովը հեղինակ է օպերաների, օպերետի, սյուիտը ժողովրդական նվագախմբերի համար (1956, 1969), համերգների դաշնամուրի և նվագախմբի համար (1970), կամերային-գործիքային գործերի և ռոմանսների։
Զաքիր Բաղիրովը մահացել է 1996 թվականին։


== Ծանոթագրություններ ==
Հարիեթ Լեյն

Հարիեթ Լեյն (անգլ.՝ Harriet Rebecca Lane Johnston,մայիսի 9, 1830(1830-05-09), Ֆրանկլին շրջան, Փենսիլվանիա, ԱՄՆ և Mercersburg, Ֆրանկլին շրջան, Փենսիլվանիա, ԱՄՆ - հուլիսի 3, 1903(1903-07-03), Narragansett, Վաշինգտոն շրջան, Ռոդ Այլենդ, ԱՄՆ), նախագահ Ջեյմս Բյուքանանի եղբոր աղջիկը և ԱՄՆ առաջին տիկին՝ 1857-1861 թվականներին։


== Կենսագրություն ==
Լեյն ընտանիքը ծագումով Ֆրանկլինի շրջանի Փենսիլվանիա նահանգից էր։ Հարիեթը վաճառական Էլիոտ Տոլ Լեյնի և Ջեյն Էնն Լեյնի դուստրն էր։ 11 տարեկանում նա որբացել է։ Նրա խնամակալությունն անցել է Ջեյմս Բյուքանանին։ Հարիեթը սովորել է Արևմտյան Վիրջինիայի, Չարլստոնի գիշերօթիկ դպրոցում, ապա Վաշինգտոնի Ջորջթաունի կանանց վանքի դպրոցում։


== ԱՄՆ առաջին տիկին ==
1857 թվականին մայրաքաղաքը Սպիտակ տանը դիմավորել է նոր «ժողովրդավարական թագուհուն»։ Նա հայտնի է եղել Բյուքենենի նախագահության ժամանակ. կանայք կրկնօրինակել են նրա սանրվածքն ու հագուստի ոճը, ինչպես նաև աղջիկներին անվանել են նրա անունով։ Սպիտակ տանը գտնվելու ընթացքում հանդես է եկել ռեզերվացիայի բնիկ ամերիկացիների կենսապայմանների բարելավման օգտին։


== Հարսանիք ==
Երիտասարդ տարիներից Լեյնը սիրախաղի մեջ էր բազմաթիվ դենդիների հետ՝ անվանելով նրանց «համակրելի, բայց ահավոր տհաճ»։ Բյուքանանը հաճախ էր զգուշացրել նրան «ամուսնության հարցում հապճեպ որոշումներ կայացնելու» մասին։ 36 տարեկանում, հորեղբոր համաձայնությամբ, Հարիեթը ամուսնացել է Բալթիմորի բանկիր Հենրի Ջոնսթոնի հետ։


== Մահ ==
Հարիեթ Լեյնը մահացել է քաղցկեղից՝ 1903 թվականի հուլիսի 3-ին Ռոդ Այլենդ նահանգի Նարագանսեթ քաղաքում։ Նա թաղված է Մերիլենդի Բալթիմոր քաղաքում գտնվող Գրին Մաունթ գերեզմանատանը։


== Ծանոթագրություններ ==


== Արտաքին հղումներ ==
Оригинальный текст на сайте White House biography
Լա Ռոշելի պաշարում

Լա Ռոշելի պաշարում (1627-1628),  Լյուդովիկոս 13-րդի գահակալման ժամանակաշրջանում ամենակարևոր իրադարձությունը, որին հանգեցրել էր արքայական և հուգենոտների զորքի միջև պատերազմը։
Հենրիխ 4-րդի Նանտի էդիկտը հուգենոտներին տալիս էր մեծ արտոնություններ։ Լա Ռոշել քաղաքը դարձավ հուգենոտների ամրոցը, և բացի դրանից՝ այն դե-ֆակտո ինքնակառավարում էր։
Դուքս Անրի դե Ռոգանի և նրա փոքր եղբայր Բենժամինի կառավարության տակ հուգենոտների ապստամբությունից հետո 1625 թվականին Լյուդովիկոսը՝ Հենրիխի թագաժառանգը, պատերազմ հայտարարեց հուգենոտներին


== Նիդեռլանդների կողմից պաշարողներին օգնություն ==
Կաթոլիկական Ֆրանսիան նավեր էր վարձում բողոքական Ամստերդամ քաղաքից՝ բողոքական Լա Ռոշելի գրավման համար։ Այդ գործողությունները հանգեցրին մի շարք հակասությունների Նիդերլանդների պառլամենտում, և բացի դրանից անհայտ էր, թե թույլատրված էր արդյոք բողոքական նավի վրա կաթոլիկ քարոզչություն անել։ Ամենայն հավանականությամբ ֆրանսիացիներին արգելված էր քարոզչություն անել, բայց դա չխանգարեց հոլանդական նավերին օգնել ֆրանսիացիներին պաշարել Լա Ռոշելը։ Ֆրանսիան ստացավ Նիդերլանդների օգնությունը, քանի որ Նիդերլանդները Հաբսբուրգների դեմ պայքարում աջակցում էին Ֆրանսիային։


== Անգլիական օգնություն ==
Պաշարվածներին օգնության հասավ անգլիայի թագավոր Կառլ Ա-ն, նրանց ուղարկելով 80 նավից կազմված նավատորմ՝ Ջորջ Վիլերսի, Բուկինգհեմի դուքսի հրամանատարության տակ։ 1627 թվականին նա գրոհեց՝ 6000 մարդ ուղարկելով Լա Ռոշել։ Չնայած որ կղզին բացարձակ բողոքական էր, բնակչության մեծամասնությունը չմիացան պաշարմանը։


== Պաշարում ==
1627 թվականի սեպտամբերին արքայական զորքը պաշարեց Լա Ռոշելը, որն այդ ժամանակ հուգենոտների ամենահզոր ամրոցն էր։ Թագավորի բացակայության ժամանակ պաշարումը կառավարում էր Ռիշելյեն։
Ռե կղզին անգլիացիները փորձեցին գրավել գրոհով, սակայն նրանք ձախողվեցին և ետ քաշվեցին։ Ոչ մեծ Ֆրանսիական նավերը կարողացան աջակցել ամրոցը, չնայած Անգլիայի շրջափակմանը։ Որոշ ժամանակ անց դքսի մոտ վերջացան պարենանյութը և փողը, իսկ բանակում շատացան հիվանդությունները։ Բանակը ստիպված էր մնալ նավերի վրա։


== Պաշարման հանման փորձերը ==
1628 թվականին մեկ այլ անգլիական նավատորմ փորձեց հանել պաշարումը։ Սակայն Ֆրանսիական ռմբակոծությունից հետո նավատորմը ստիպված էր հետ քաշվել։ Դա վերջնականորեն կործանեց հավատը հաղթանակի հանդեպ, և հոկտեմբերի 28-ին քաղաքը հանձնվեց։
Լա-Ռոշելի քաղաքացիները ժանա Բետոնի կառավարության տակ դիմադրեցին 14 ամիս՝ հիմնականում անգլիական օգնության շնորհիվ։ Պաշարման արդյունքում քաղաքի բնակչությունը 27 000-ից իջեց մինչև 5 000 մարդ։
Խաղաղության պայմանագրին համաձայն՝ հուգենոտները կորցրեցին տարածքային, քաղաքական և ռազմական ինքնավարության իրավունքը, սակայն պահպանեցին հավատքի ազատությունը։
1627 թվականին ֆրանսիացի փիլիսոփա Ռենե Դեկարտն այցելեց պաշարման վայրը։


== Մշակույթի մեջ ==
Ալեքսանդր Դյումաի «երեք հրացանակիրները» վեպի իրադարձությունները հիմնված էն Լա Ռոշելի պաշարման շուրջ։


== Ծանոթագրություններ ==
Միջմայրցամաքային հրթիռ

Միջմայրցամաքային հրթիռ, «երկիր-երկիր» տեսակի հրթիռների շարքին պատկանող, մարտական, կառավարվող բալիստիկ հրթիռ։ Թռիչքի հեռավորությունն ավելի քան 10 հզ․ կմ է։ Միջմայրցամաքային հրթիռները նախատեսված են մեծ հեռավորությունների վրա կամ հեռավոր մայրցամաքներում գտնվող օբյեկտներ ոչընչացնելու համար։ Միջմայրցամաքային հրթիռները բազմաստիճան են։ Մեկնարկային զանգվածը 100— 150 տ է, օգտակար բեռը՝ մինչև 3, 2 տ։ ԱՄՆ-ում Միջմայրցամաքային հրթիռները նաև օգտագործվել են որպես տանող հրթիռներ՝ տիեզերական օբյեկտները ուղեծիր դուրս բերելու համար։ Օրինակ, ամերիկյան «Ատլաս» և «Տիտան» Միջմայրցամաքային հրթիռների օգնությամբ իրականացվել է «Մերկուրի» և «Ջեմինի» տիեզերանավերի արձակումը։
Ներկայումս միջմայրցամաքային հրթիռները ընդգրկված են հիմնականում համեմատաբար հզոր բանակների սպառազինության մեջ և հաճախ կրում են միջուկային մարտագլխիկներ։
Աստերոիդների ցանկ (328901-329000)

Աստերոիդների ցանկ (328801-328900)  • Աստերոիդների ցանկ  • Աստերոիդների ցանկ (329001-329100)
 Աստերոիդների ցանկ (328801-328900)  • Աստերոիդների ցանկ  • Աստերոիդների ցանկ (329001-329100)
Ալոխթոն

Ալոխթոն  (հուն. αλλο - այլ + xθών – հող), ապարներ և օգտակար հանածոներ, որոնք առաջացել են վերանստվածքային ելանյութից (օրինակ՝ ջրերի բերած բուսական մնացորդների կուտակումից աոաջացած հանածո ածուխները)։
Ալոխթոնն ունի նաև մեկ այլ նշանակություն։ Ալոխթոն են կոչվում նաև ծալքավոր ստրուկտուրաների մասերը, որոնք վրաշարժված են չխախտված ավտոխթոն ստրուկտուրաների վրա և առաջացնում են տեկտոնական ծածկույթներ։
Ռուս-կանադական հարաբերություններ

Ռուս-կանադական հարաբերություններ (անգլ.՝ Russia-Canada relations, ռուս.՝ Российско-канадские отношения), դիվանագիտական հարաբերությունները Ռուսաստանի Դաշնության և Կանադայի միջև։


== Պատմություն ==

Դիվանագիտական հարաբերությունները հաստատվել են Խորհրդային Միության ժամանակաշրջանում՝ 1942 թ. հունիսին (հյուպատոսական հարաբերությունների հաստատման համաձայնագիր՝ 1942 թվականի փետրվարին)։ 1944 թ. կնքվել է ԽՍՀՄ ռազմական մատակարարումների սկզբունքների վերաբերյալ համաձայնագիր։ Հետպատերազմյան տարիներին Կանադան մասնակցել է «Սառը պատերազմի» սանձազերծմանը։ 1950-ական թվականների կեսին հարաբերությունները բարելավվել են։ Ստորագրվել են առրտրական (1956), ատոմային էներգիայի խաղաղ օգտագործման (1964), օդային հաղորդակցության (1966), գիտության և տեխնիկայի նվաճումները արդյունաբերության մեջ ներդնելու (1971), տարբեր բնագավառներում փոխանակման և համագործակցության (1971), մարզական համագործակցության (1978) և այլ համաձայնագրեր, 1980—1981 թթ. գիտական, կրթական և մշակութային համագործակցության և փոխանակումների ծրագրեր (1979)։


== Տե՛ս նաև ==
Աշխարհի երկրներն ըստ տարածքի


== Պատկերասրահ ==
Աղբուզա

Աղբուզա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
(8908) 1995 WY6

(8908) 1995 WY6, աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 18-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,999267 ա. մ., առավելագույնը մոտենում է 2,8914 ա. մ. հեռավորության վրա և հեռանում 3,1072 ա. մ.։ Արեգակի շուրջ մեկ ամբողջական պտույտ է կատարում 1897,23 երկրային օրվա ընթացքում, իր ուղեծրով շարժվելով միջինում 0,18975 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8908) 1995 WY6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆինն (Աստղային պատերազմներ)

Ֆինն(սկզբնական անունը ինչպես օդաչու`  FN-2187, անգլ.՝ Finn) - «Աստղային պատերազմներ» կինոսագայի 

 Նրան, ինչպես նաև բոլոր ապագա հարձակվողներին, դեռ փոքր հասակում Առաջին կարգը հեռացրել էր ընտանիքից: Արդեն երիտասարդ լինելով, FN-2187 հասկանում է, որ ինքը չի ցանկանում կռվել Առաջին կարգում, և հենց առաջին հնարավորության դեպքում պատրաստ էր փախչել: Արդյունքում նրան հանձնարարվում է Դիմադրող օդաչուին ուղեկցել մինչև բանտախուց, սակայն նա նրա հետ փախուստ էր ծրագրել գողացված TIE-Fighter բազայից: Ֆինն անունը նրան տվել էր Դամերոնը, քանի որ դա համընկնում էր FN հապավման հետ: Ֆիննը համարվում է այն քիչ կերպարներից մեկը, որն օգտագործում է լույսե սուր, սակայն չի օգտագործում իր ուժերը: Ֆիլմում նրան դերակատարում է Ջոն Բոյեգան:


== Հետաքրքիր փաստեր ==
«Ուժի արթնացման» մեջ Ֆիննը ամենաառաջին նոր կերպարն էր, որը ներկայացվել է հանրությանը: Նա առային անագամ հայտնվում է ֆիլմի առաջին հումորային հատվածի 22-րդ վայրկյանում:
Ֆիննին Առաջին կարգում կոչում էին FN-2187, ի պատիվ 2187 համարի բանտախցի, որտեղ բանտարկված էր արքայադուստր Լեյան` 4-րդ տեսարանում, ինչպես նաև դա հիշեցնում էր 21-87 ֆիլմը, հենց որից էլ վերցված էր ֆիլմի հիմնական գաղափարը:


== Հղումներ ==
Ֆինն Archived 2017-06-17 at the Wayback Machine.  Internet Movie Database կայքում
Finn in the official StarWars.com encyclopedia
Variety.com: ‘Star Wars’: John Boyega on Playing a ‘Stormtrooper on the Run,’ Finn’s Bromance With Han Solo


== Ծանոթագրություններ ==
Պրիբելսկի (խուտոր, Կուգարչինսկի շրջան)

Անվան այլ կիրառումների համար տե՛ս՝ ՊրիբելսկիՊրիբելսկի (ռուս.՝ Прибельский, բաշկիրերեն՝ Прибельский), խուտոր Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուդալովկա (գյուղ, Գրյազինսկի շրջան)

Գուդալովկա (ռուս.՝ Гудаловка), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 778 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրեմլյովսկայա փողոց (Կազան)

Կրեմլյովսկայա փողոց (թաթ.՝ Кремль урамы), գլխավոր փողոց Կազանի պատմական կենտրոնում, Վախիտովսկի շրջանում։ Սկիզբ է առնում Մայիսի 1-ին հրապարակից և ավարտվում Կազան համալսարանական պուրակում։
Փողոցի նախկին անուններն են՝ Սպասկայա (ըստ Կազանի Կրեմլի Սպասկայա աշտարակի), Վոսկրեսենսկայա (17-րդ դարի վերջից, ըստ Սուրբ Հարության քանդված  եկեղեցու, 1671 թ.), Չերնիշևսկայա (1917 թվականից), Լենինի (1960 թվականից)։ Ներկայիս անվանումը փողոցը ստացել է 1996 թվականին։
Փողոցն ի հայտ է եկել 16-րդ դարում։ Փողոցի հիմնական շինությունները ձևավորվել են 19-րդ դարում։ 19-րդ դարի վերջում, 20-րդ դարի սկզբում փողոցի երկայնքով գործել է ձիակառքի գիծը, այնուհետև՝ № 4 տրամվայը։ 20-րդ դարի երկրորդ կեսին փողոցով է անցել  Կազանի հազվագյուտ № 15 ավտոբուսը։ Ներկայումս փողոցի երկայնքով անցնում է № 98 միկրոավտոբուսը։
1050 մետր երկարությամբ փողոցը բլրի գագաթից ձգվում է հյուսիս-արևմուտքից դեպի հարավ-արևելք։ 2011 թվականին փողոցի երկայնքով մայթերը սալիկապատվել են։


== Տեսարժան վայրեր ==
Ճարտարապետական առավել կարևոր հուշարձաններն են՝

Մայիսի 1-ի հրապարակի համալիրը, որն իր կազմում ներառում է Փրկչի աշտարակը, Կազանի Կրեմլը, Մուսա Ջալիլի հուշարձանը, Կազանի քաղաքապետարանի շենքը (ավելի վաղ՝ Քաղաքային դումա), Մայիսի 1-ի հրապարակ (ավելի վաղ՝ Գոստինի դվոր)
Ալեքսանդրովսկի պասաժ (1880-1883 թթ., ճարտարապետներ՝ Վլադիմիր Սուսլով և  Նիկոլայ Պոզդեև)
Չերնոյարսկի պասաժ 1901 թ.
Հանրային կառավարման ինստիտուտ (նախկինում՝ Առևտրային ակումբ, ռազմական ժողով) 1864 թ.
Կազանի գլխավոր փոստատուն
Թաթարստանի գերագույն դատարան (նախկինում`ռազմական գավառապետի բնակարան, Կազանի շրջանային դատարանի և դատարանի դահլիճ) 1825 թ.
Թաթարստանի դատախազություն
Ուշկովի տուն (1908 թ., ճարտարապետ՝ Կարլ Մյուֆկե), այժմ՝ Թաթարստանի ազգային գրադարան
Կազանի համալսարանի ֆիզիկայի ֆակուլտետի բարձր շենքը հրապարակով և Եվգենի Զավոյսկու հուշարձանով
Կազանի համալսարանի քիմիական ֆակուլտետ
Լոբաչևսկու պուրակը համանուն հուշարձանի հետ միասին
Թաթարստանի ազգային գրադարան (Ուշկովի տուն ըստ Կարլ Մյուֆկեի նախագծի) 1908 թ.
Կազանի համալսարանի գլխավոր շենք 1825 թ.
Համալսարանի պուրակի համալիրը Միխայիլ Նուժինի հուշարձանի և Լենինի երիտասարդ տարիքի հուշարձանի հետՓողոցի անմիջական հարևանությամբ է գտնվում Պետրոպավլովսկյան տաճարը։


== Պատկերասրահ ==

		
		
		
		
		
		


== Ծանոթագրություններ ==
Նյարյու

Նյարյու (ռուս.՝ Няръю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Այյյուվա գետի աջ ափին՝ 87 կմ հեռավորության վրա։ Գետի երկարությունը կազմում է 45 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076318
Կոդը ըստ հիդրոլոգիական հետազոտության (ՌԴ) — 103007631
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Էդ Միլիբենդ

Էդվարդ Սեմյուել Միլիբենդ (անգլ.՝ Edward Samuel Miliband, դեկտեմբերի 24, 1969, Լոնդոն, Մեծ Բրիտանիա), անգլիացի տնտեսագետ և քաղաքական գործիչ։ 2008-2010 թթ եղել է Մեծ Բրիտանիայի էներգետիկայի և կլիմայի փոփոխությունների նախարարը, 2010 թվականի սեպտեմբերի 25-ից մինչև 2015 թվականի մայիսի 8-ը Մեծ Բրիտանիայի լեյբորիստական կուսակցության և խորհրդարանական ընդդիմության առաջնորդն էր (այդ կուսակցության՝ հրեական ծագում ունեցող առաջին առաջնորդը)։ Նա իրեն բնորոշում է իբրև հրեա աթեիստի։ Էդի եղբայրը՝ Դևիդ Միլիբենդը, Մեծ Բրիտանիայի արտաքին գործերի նախարարն է, կինը՝ Ջուսթինա Տորնտոնը՝ բարձրագույն դատարանի դատավոր. ամուսնացել են 2011 թվականի մայիսին, ունեն երկու որդի։


== Արտաքին հղումներ ==
Էդ Միլիբենդ Archived 2010-05-23 at the Wayback Machine. Պաշտոնական կայք էջը
Էդ Միլիբենդ Archived 2014-02-02 at the Wayback Machine. Լեյբորիստական կուսակցության կայք էջում


== Ծանոթագրություններ ==
Հողմիկ Սարգսյան

Հողմիկ Հմայակի Սարգսյան (հուլիսի 17, 1927(1927-07-17), Թաթուլ, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ - հունիսի 11, 2016(2016-06-11), Երևան, Հայաստան), հայ խորհրդային երկրաբան։ Երկրաբանա-հանքաբանական գիտությունների դոկտոր (1976), պրոֆեսոր (1977): ՀԽՍՀ վաստակավոր երկրաբան (1970)։


== Կենսագրություն ==
Հողմիկ Սարգսյանը ծնվել է 1927 թվականի հուլիսի 17-ին ՀԽՍՀ Թալինի շրջանի Արեգ գյուղում,Կարսից գաղթած և հանրապետությունում առաջինը վաստակավոր ուսուցչի կոչման արժանացած մանկավարժի ընտանիքում։ Ավարտել է Թալինի միջնակարգ դպրոցը։ 1945-1950 թվականներին սովորել է  Երևանի պետական համալսարանում։ Աշխատել է «Կովկասածուխտրեստ» կազմակերպությունում։ 1954 թվականին ընդունվել ՀԽՍՀ ԳԱ ասպիրանտուրա, միաժամանակ դասավանդել է Երևանի պոլիտեխնիկական ինստիտուտի լեռնային ֆակուլտետում։ 1956 թվականից մինչև կյանքի վերջը աշխատել է Երևանի պետական համալսարանի երկրաբանական (այժմ` աշխարհագրության և երկրաբանության) ֆակուլտետում` 1956-1961 թվականներին եղել է ավագ դասախոս, 1961-1976 թվականներին՝ դոցենտ, 1976 թվականից՝ պրոֆեսոր, 1977-1980 թվականներին՝  երկրաբանական ֆակուլտետի դեկան, 1982-1997 թվականներին՝ պատմական և ռեգիոնալ երկրաբանության ամբիոնի վարիչ, 2008 թվականին նշանակվել է ԵՊՀ գիտական տեղեկագրի (երկրաբանություն և աշխարհագրություն) գլխավոր խմբագիր։
1959 թվականին պաշտպանել է թեկնածուական, 1973 թվականին` դոկտորական ատենախոսություն։ 1963 թվականին Սարգսյանին շնորհվել է դոցենտի, 1978 թվականին` պրոֆեսորի, 1999 թվականին՝ «ԵՊՀ ամբիոնի պատվավոր վարիչ» կոչում։
Մահացել է 2016 թվականին, Երևանում։


== Հիշատակ ==
2017 թվականին ԵՊՀ աշխարհագրության և երկրաբանության ֆակուլտետում բացվել է Հողմիկ Սարգսյանի անունը կրող լսարանը։


== Գիտական գործունեություն ==
Սարգսյանը եղել է Հայաստանի ռեգիոնալ երկրաբանության և խոշորամասշտաբ երկրաբանական քարտեզագրման մասնագետներից։ Գիտական աշխատությունները վերաբերում են Փոքր Կովկասի երկրաբանական կառուցվածքին, հատկապես տեկտոնիկային, շերտագրությանը, երկրաբանության զարգացման պատմությանը և գեոսինկլինալային հրաբխայնության առանձնահատկություններին։ Սարգսյանը մասնակցել է ՀԽՍՀ, ԽՍՀՄ հարավի ու Կովկասի տեկտոնական քարտեզների, Հայաստանի ազգային ատլասի (հ. Ա., 2007) կազմմանը։ Նրա աշխատություններից են «Երկրաբանական տերմինների ռուս-հայերեն բառարան» (1984), «Երկրաբանական տերմինների եռալեզու հանրագիտական բառարան» (2007), «Палеоген Севано-Ширакского синклинория», «Геология Армянской ССР», «Сейсмотектоника Армянской ССР», «Геологический словарь СССР, палеоген и неоген», «Հայաստանի ռեգիոնալ երկրատեկտոնիկաե,  «Երկրաբանական տերմինների եռալեզու (ռուսերեն, հայերեն, անգլերեն) հանրագիտական բառարան», «Հնաշխարհագրական ուսումնասիրությունների մեթոդները»։ Ունի 8 մենագրություն, 3 բառարան, 3 ուսումնական ձեռնարկ, 130 գիտական հոդված։


== Պարգևներ ==
ՀԽՍՀ վաստակավոր երկրաբան, 1970
ՀՀ ԿԳ նախարարության պատվոգրեր, 1987, 2010
ԵՊՀ Ոսկե մեդալ, 1999


== Աշխատություններ ==


== Ծանոթագրություններ ==
Բհիմրաո Ռամջի Ամբեդկար

Բհիմրաո Ռամջի Ամբեդկար (մարաթհի՝ भीमराव रामजी आंबेडकर; անգլ.՝ Bhimrao Ramji Ambedkar, ապրիլի 14, 1891(1891-04-14)[…], Bhim Janmabhoomi և Dr. Ambedkar Nagar, Indore district, Indore State, Բրիտանական Հնդկաստան, Բրիտանական կայսրություն - դեկտեմբերի 6, 1956(1956-12-06)[…], Dr. Ambedkar National Memorial, Դելի և Նյու Դելի, Հնդկաստան), որը հայտնի է նաև որպես Դոկտ. Բաբասահեբ Ամբեդկար, հնդիկ փիլիսոփա, իրավաբան, տնտեսագետ, քաղաքական գործիչ և սոցիալական բարեփոխիչ էր։ Նա ոգեշնչեց դալիթյան բուդդայական շարժմանը և քարոզչություն անցկացրեց անձեռնմխելի անձանց (դալիտցիներ) նկատմամբ սոցիալական խտրականության դեմ։ Նա նաև աջակցում էր կանանց և աշխատողների իրավունքներին։ Նա անկախ Հնդկաստանի առաջին իրավունքի և արդարադատության նախարարն էր, Հնդկաստանի Սահմանադրության ճարտարապետը և Հնդկաստանի Հանրապետության հիմնադիր հայրը։
1956-ին նա նախաձեռնում է դալիթների զանգվածային կրոնափոխությունը՝ 600,000 կողմնակիցների հետ անցնելով բուդդիզմ։ Նա վերակենդանացրեց բուդդիզմը Հնդկաստանում։ Ամբեդկարը դիտվում է որպես բոդհիսատվա, իսկ Մայտրեյան՝ Նավայանա բուդդիստների շարքում։
1990 թվականին Հնդկաստանի քաղաքացիական բարձրագույն պարգևը՝ Bharat Ratna, հետմահու շնորհվեց Ամբեդկարին։ Ամբեդկարի ժառանգությունը ներառում է ժողովրդական մշակույթի բազմաթիվ հուշարձաններ և պատկերներ։ Ամբեդկարի ժառանգությունը ՝ որպես հասարակական-քաղաքական բարեփոխիչ, խոր ազդեցություն ունեցավ ժամանակակից Հնդկաստանի վրա։
History TV18- ի և CNN IBN- ի կողմից անցկացված հարցման արդյունքում Ամբեդկարը ընտրվել է «ամենամեծ հնդիկը» 2012 թ.Ambedkar Jayanti-ն (Ambedkar- ի ծննդյան օրը) ամենամյա փառատոն է, որը նշվում է ապրիլի 14-ին, որը նշվում է ոչ միայն Հնդկաստանում, այլ ամբողջ աշխարհում։ Ամբեդկար ayanայանտին նշվում է որպես պաշտոնական պետական տոն ամբողջ Հնդկաստանում։ ՄԱԿ-ը 2016, 2017 և 2018 թվականներին նշել է Ամբեդկար Այանտիին։


== Ծանոթագրություններ ==
Տայխի

Տայխի (սլովակերեն՝ Tajchy, եզակի թվ.՝ tajch. գերմաներեն Teich բառից), արհեստական ջրամբարներ Սլովակիայի կենտրոնական մասում՝ Շտյավնիցա լեռներում։ Դրանց մեծ մասը կառուցվել է 19-րդ դարում, Բանսկա Շտյավնիցայի (Banská Štiavnica) արծաթի հանքերին ջրով ու էներգիայով ապահովելու նպատակով։ Տայխին փաստացի իրենից ներկայացնում է 60 ջրամբարներից կազմված, լավ մտածված մի համակարգ (ջրամբարները միմյանց հետ կապված են մոտավորապես 100 կիլոմետր ընդհանուր երկարություն ունեցող ջրանցքներով ու թունելներով)։ 

Բանսկա Շտյավնիցայի տարածաշրջանը զուրկ է մակերևութային ջրերի նշանակալի պաշարներից։ Հենց այդ հանգամանքը նկատի առնելով է, որ ստեղծել են տայխին։ 72 կիլոմետր ընդհանուր երկարություն ունեցող ջրանցքները ծառայել են անձրևների ու ձնհալի ջրերը կուտակելու և արհեստական ջրամբարներ հասցնելու նպատակին։ Համակարգն իր ամբողջության մեջ կարողություն է ունեցել ընդհանուր առմամբ կուտակելու յոթ միլիոն խորանարդ մետր ջուր։ Կուտակված ջուրն այնուհետև 57 կիլոմետր ընդհանուր երկարությամբ ջրանցքներով հոսել է դեպի ջրանիվները, որոնց սպասարկել են ճոճանակավոր յոթ պոմպեր։ Պոմպերը հեռացրել են գրունտային ջրերի ավելցուկը, որից հետո ջրանիվները էներգիայով ապահովել են հանքերը, մետաղաձուլարանները, մետաղամշակման արհեստանոցներն ու գործարանները։
Տայխիի համակարգից առ այսօր պահպանվել են  24 արհեստական լճեր, որոնք մեր օրերում հիմնականում օգտագործվում են որպես առողջարանային և հանգստի գոտիներ։ Արժևորելով դրանց պատմական դերն ու նշանակությունը՝ ՅՈՒՆԵՍԿՕ-ն 1993 թվականի դեկտեմբերի 11-ին տայխին, շրջակա պատմական տեխնիկական հուշարձանների և Բանսկա Շտյավնիցա քաղաքի հետ մեկտեղ, ներառել է «Համաշխարհային ժառանգության տեսարժան վայրերի» ցանկում։
Արհեստական լճերից ամենամեծը Պոչուվալդոն է, որն ունի 12,13 հեկտար մակերես, 11 մետր խորություն. ջրի ծավալը կազմում է 745.000 մ3։ Այս ջրամբարի ամբարտակն ունի 195 մետր երկարություն, 19 մետր հաստություն։ Ափերին զբոսաշրջիկների համար ստեղծված հարմարությունների շնորհիվ Պոչուվալդոն դարձել է ամենագրավիչը պահպանված արհեստական լճերից։


== Ծանոթագրություններ ==


== Արտաքին հղումներ ==
Slovakia in the UNESCO Treasury
Կուռսի (այլ կիրառումներ)

Կուռսի անունը կամ տերմինը կարող է վերաբերել հետևյալ հոդվածներին․

Կուռսի - գյուղ Էստոնիայի Տամսալու շրջանի կազմում։
Կուռսի - գյուղ Էստոնիայի Կուուսալու շրջանի կազմում։
Կուռսի - գյուղ Էստոնիայի Պուուռմանի շրջանի կազմում։
Ջոն Բելուշի

Ջոն Ադամ Բելուշի (անգլ.՝ John Adam Belushi, հունվարի 24, 1949(1949-01-24), Humboldt Park, Չիկագո, Իլինոյս, ԱՄՆ - մարտի 5, 1982(1982-03-05), Chateau Marmont, Վեսթ Հոլիվուդ, Լոս Անջելես շրջան, Կալիֆոռնիա, ԱՄՆ), ամերիկացի կատակերգական դերասան, սցենարիստ, երգիչ։


== Կենսագրություն ==
Ջոն Բելուշին Ադամ Բելուշիի (1919-1996) և Ագնես Բելուշիի (1922-1989) որդին է, դերասան Ջեյմս Բելուշիի ավագ եղբայրը։ Նրա հայրը 15 տարեկանում գաղթել է Ալբանիայից։ Եղել է երկու ռեստորանի սեփականատեր։
Ջոնը ծնվել է 1949 թվականի հունվարի 24-ին։ Մկրտվել է Ալբանական ուղղափառ եկեղեցում։ 1967 թվականին ավարտել է միջնակարգ դպրոցը։ Մերժելով մի համալսարանի հրավերը՝ Բելուշին պատրաստվել է ընդունվել մեկ այլ համալսարան, որտեղ նրան մարզիկի կրթաթոշակ չեն տվել, թեպետ այդտեղ եղել են իրեն անհրաժեշտ ֆակուլտետները։ Սակայն այնտեղ նրան չեն ընդունել, այդ պատճառով Բելուշին ընդունվել է այլ նահանգի համալսարան, բայց այն ավարտելը նույնպես չի հաջողվել։ Այնուամենայնիվ նա դիպլոմ է ստացել։ 1971 թվականի փետրվարին մեկնել է Չիկագո՝ կոմեդիայի թատրոնում լսումներին մասնակցելու համար։ Չնայած որ նա թատերախմբի ամենաերիտասարդ անդամն էր՝ նրան ընդունում են։ Ջոնը շատ է առաջադիմում և ստանում է գլխավոր դերեր։ Այդ ժամանակ էլ տարվել է Ջո Քոքերի երաժշտությամբ։ Մեկնելով Կանադա՝ Ջոնը ծանոթացել է Դեն Էյքրոյդի հետ։ Բելուշին Էյքրոյդիին առաջարկել է աշխատել շոուում, բայց նա հրաժարվել է և իր հերթին հակընդդեմ առաջարկ է արել Ջոնին։ Արդյունքում նրանց համաձայնությունը դարձել է The Blues Brothers երաժշտական դուետի, մի քանի սկավառակների, համերգների և «Բլյուզ եղբայրներ» կինոֆիլմի ստեղծումը։


== Մահ ==
Մահացել է 1982 թվականի մարտի 5-ին «Chateau Marmont» հյուրանոցում (Լոս Անջելես, ԱՄՆ)՝ սրտամկանի ինֆարկտից՝ սպիդբոլի չափից մեծ դոզայի ընդունման պատճառով։ Հուղարկավորվել է մարտի 9-ին Մարտաս Վինյարդ կղզու Էյբելզ Հիլլ գերեզմանատանը (Մասաչուսեթս նահանգ)։


== Ֆիլմագրություն ==
1978- «Գազանանոց» / National Lampoon’s Animal House
1978- «Այն ամենը ինչ քեզ պետք է՝ փողն է» / The Rutles: All You Need Is Cash
1978- «Ուղևորվելով դեպի հարավ» / Goin' South
«Հին ընկերներ» / Old Boyfriends
1979- «1941» / 1941 - Վայր Բիլ Կելսո
1980 «Բլյուզ եղբայրներ» / The Blues Brothers,  Ջեք Բլյուզ
«Մայրացամաքային ջրբաժան» / Continental Divide
1981-«Անհանգիստ հարևաններ» / Neighbors


== Ճանաչում և մրցանակներ ==
Էմմի՝ 1979, լավագույն կատակերգական ծրագիր (անվանակարգ),
Էմմի՝ 1978 (անվանակարգ), կատակերգական ծրագրում երկրորդ պլանի լավագույն դերասան
Էմմի՝ 1977, լավագույն կատակերգական ծրագրի սցենար, կատակերգական ծրագրի երկրորդ պլանի լավագույն դեր (անվանակարգ) ։


== Ծանոթագրություններ ==


== Արտաքին հղումներ ==
belushi.com
Նարիման Նարիմանովի տուն-թանգարան

Նարիման Նարիմանովի տուն-թանգարան (ադրբ.՝ Nəriman Nərimanovun xatirə muzeyi), տուն-թանգարան, որտեղ ապրել է ադրբեջանցի նշանավոր հասարակական-քաղաքական գործիչ, գրող, հրապարակախոս և բժիշկ Նարիման Նարիմանովը 1913-1918 թվականներին։


== Պատմություն ==

Նարիման Նարիմանովի տուն-թանգարանը ստեղծվել է 1977 թվականին։ Թանգարանը բացվել է 1977 թվականի նոյեմբերի 2-ին, Նիկոլաևսկի 17 փողոցում (այժմ `Իստիկլալիյաթ 35) գտնվող շենքի 2-րդ հարկում։ Ն. Նարիմանովը իր ընտանիքի հետ ապրել է 1913-1918 թվականներին այս բնակարանում։
Թանգարանի հիմնադրամն ունի 5000 ցուցահանդես, նրանցից 1000-ը ցուցադրվում են։ Ցուցահանդեսը բաղկացած է չորս սենյակից. ճաշասենյակ, բժշկի կաբինետ, հյուրասենյակ և ննջասենյակ։ Այս սենյակներում ցուցադրված ցուցահանդեսները արտացոլում են Ն. Նարիմանովի գործունեությունը որպես հասարակական-քաղաքական, գրական, լուսավորչական, դեղատուն, հրապարակախոս, դիվանագետ և պետական գործիչ։
Ցուցահանդեսի առաջին սենյակը արտացոլում է Նարիմանովի մանկության և երիտասարդության մասին փաստաթղթերը և նյութերը։ Ցուցահանդեսի երկրորդ սենյակը արտացոլում է Ն.Նարիմանովի հասարակական-քաղաքական գործունեության փաստաթղթերը և նյութերը։ Թանգարանի 4 սենյակը բժշկական կաբինետ է։


== Ծանոթագրություններ ==
Ջերալդ Ռոբերտ Մոլեն

Ջերալդ Ռոբերտ Մոլեն (անգլ.՝ Gerald Robert Molen, հունվարի 6, 1935(1935-01-06), Great Falls, Մոնտանա, ԱՄՆ), ամերիկացի պրոդյուսեր և էպիզոդիկ դերերի դերասան։


== Կենսագրություն ==
Ջերալդ Մոլենը ծնվել է 1935 թվականի հունվարի 6-ին (ըստ ուրիշ աղբյուրների՝ սեպտեմբերի 20 ) Գրեյթ-Ֆոլս քաղաքում, Մոնտանա նահանգում (ըստ ուրիշ աղբյուրների՝ քաղաք Դեյթոն, Օհայո նահանգ): Հայրը Ջերալդ Ռիչարդ Մոլենն է, մայրը Էդիթ Լորյն (Մեյեր) Բարիսն է, ունի քույրեր և եղբայրներ։ Շուտով ընտանիքը տեղափոխվեց Հյուսիսային Հոլիվուդ, որտեղ մայրը բացեց «Կապույտ սոխուկ» սրճարանը։ Ինքը՝ Ջերալդը բազմաթիվ կինոստուդիաներում՝ տեղակայված իրենց շրջանում, աշխատել է ավտոմեխանիկ։
Երեք տարի ծառայել է ծովային հետևակի կորպուսում։
1954 թվականի հուլիսի 29-ին ամուսնացել է Պատրիցիա Ջեյն Լինդկայի հետ։ Ունեցել է երկու երեխա՝ Լորիոն Մարի և Սթիվեն Ռոբերտ։
1975-1981 թվականներին աշխատել է կինոստուդիայի տրանսպորտի բաժնում, 1981-1991 թվականներին՝ արտադրանքի կառավարման բաժնում։ Առաջին անգամ պրոդյուսերի դերում իրեն փորձել է 50 տարեկանում։ Այդ ժամանակ է, որ սկսեց հայտնվել էպիզոդիկ դերերում։
Ջերալդ Մոլենը համարվում է Հիսուս Քրիստոսի վերջին սուրբ օրեր եկեղեցու ակտիվ անդամ և Բարաք Օբամայի ռեժիմի հակառակորդ։


== Պարգևներ և անվանակարգեր ==
1994 — «Օսկար», «Լավագույն ֆիլմ» անվանակարգում «Շիդլերի ցուցակը» ֆիլմի համար։
1994 — «BAFTA»,«Լավագույն ֆիլմ» անվանակարգում «Շիդլերի ցուցակը» ֆիլմի համար։
Եվս չորս ուրիշ կինո-պարգև և երկու անվանակարգ։


== Ֆիլմոգրաֆիայի ընտրանի ==


=== Պրոդյուսեր ===
1987 — Մարտկոցը ներառված չէ / Batteries Not Included
1988 — Պայծառ կրակներ, մեծ քաղաք/ Bright Lights, Big City
1988 — Անձրևի մարդը / Rain Man
1990 — Ամպրոպի օրեր / Days of Thunder
1991 — Կապիտան Կրյուկ / Hook
1993 — Ավազի գերին / A Far Off Place
1993 — Յուրայի շրջանի պարկ / Jurassic Park
1993 — Շինդլերի ցուցակը
1994 — Ֆլիստոունները / The Flintstones
1994 —Անպիտաններ / The Little Rascals
1994 — Փոքր հսկաներ/ Little Giants
1995 —Կասպեր /Casper
1996 — Պտտահողմ / Twister
1996 — Ձգանի էֆեկտ / The Trigger Effect
1997 — Յուրայի շրջանի պարկ.Կորուսյան աշխարհ / The Lost World: Jurassic Park
2001 — Փոթորկի աչք / The Other Side of Heaven
2001— Հատուկ կարծիք / Minority Report
2012—2016. Օբամայի Ամերիկա / 2016: Obama's America


=== Դերասան ===
1988— Անձրևի մարդը  / Rain Man
1990— Ամպրոպի օրեր  / Days of Thunder
1993 — Յուրայի շրջանի պարկ/ Jurassic Park
1997 — Ամիստադ  / Amistad
2001—  Փոթորկի աչք / The Other Side of Heaven
2002— Բռնիր ինձ, եթե կարող ես  / Catch Me If You Can


== Ծանոթագրություն ==


== Արտաքին հղումներ ==
Интервью с Джеральдом Моленом на сайте huffingtonpost.com, 6 июня 2010 (аудио)
Джеральд Молен на сайте daviszone.com
Джеральд Молен на сайте metacritic.com
Աստերոիդների ցանկ (224701-224800)

Աստերոիդների ցանկ (224601-224700)  • Աստերոիդների ցանկ  • Աստերոիդների ցանկ (224801-224900)
 Աստերոիդների ցանկ (224601-224700)  • Աստերոիդների ցանկ  • Աստերոիդների ցանկ (224801-224900)
Hypnotize (այլ կիրառումներ)

Hypnotize, կարող է վերաբերել՝

Hypnotize - ամերիկահայ System of a Down խմբի երգն է իրենց հինգերորդ՝ «Hypnotize» ալբոմից
Hypnotize - ամերիկյան System of a Down մետալ-խմբի 5-րդ ալբոմը
Hypnotize - ամերիկացի ռեփեր Նոտորիուս Բի Այ Ջիի երգը «Life After Death» ալբոմից
Ռիբալսկոե (գյուղ, Միրգորոդի շրջան)

Անվան այլ կիրառումների համար տե՛ս՝ ՌիբալսկոեՌիբալսկոե (ուկրաիներեն՝ Рибальське), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Ռիբալսկոե գյուղում բնակվում էր 161 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուենտե դել Դիաբլո

Պուենտե դել Դիաբլո (իսպ.՝ Puente del Diablo, Սանտանի կամուրջ), հայտնի է նաև որպես Սան Բարտոմեո կամուրջ, միջնադարյան կամուրջ, Կատալոնիայի Մարտորել մունիցիպալիտետում, Բարսելոնա բաղաքի մոտ (Իսպանիա)։ Հատում է Լյոբրեգատ գետը։ Կամուրջը սահմանափակ է հետիոտների համար։

Ներկայիս կամուրջը հատկանշական է իր հսկայական կամարով, որը կառուցվել է 1283 թվականին նախկին հռոմեական կամրջի հիմքի վրա։ Կամարի թռիչքը կազմում է 37,3 մ։ Կամրջի կենտրոնում կառուցված է քարե մատուռ։ Երկրորդ կամարն ունի 19,1 մ երկարություն։ Կամուրջը քանդվել է 1939 թվականի ընթացքում, Իսպանիայի քաղաքացիական պատերազմի ժամանակ, երկրորդ հանրապետության զորքերի կողմից։ Սակայն 1965 թվականին կրկին վերակառուցվել է գոթական ճարտարապետական ոճով։ Հիմա շրջապատված է երեք կողմերից՝ ճանապարհային ուղիներով և երկաթուղային գծերով։
Նախկին հռոմեական կամուրջը կազմել է Via Augusta ճանապարհի մի մասն էր ու մինչև 14-րդ դար եղել է միակ կամուրջը Լյոբրեգատ գետի հովտում։ Կամրջի արևելյան հենասյան վրա պահպանվել է հռոմեական հաղթակամարը։ Անհասկանալի է, թե քանի կամար է ունեցել հռոմեական կամրջի բնօրինակը։


== Ծանոթագրություններ ==


== Արտաքին հղումներ ==
O’Connor, Colin (1993), Roman Bridges, Cambridge University Press, pp. 102f., ISBN 0-521-39326-4
Խոսե Խերվասիո Արտիգաս

Խոսե Խերվասիո Արտիգաս (իսպ.՝ José Gervasio Artigas), հունիսի 19, 1764(1764-06-19)[…], Մոնտեվիդեո, Ռիո դե լա Պլատա - սեպտեմբերի 23, 1850(1850-09-23)[…], Պարագվայ), ուրուգվայցի զինվորական և քաղաքական գործիչ։ Ձգտել է ԱՄՆ-ի օրինակով Հարավային Ամերիկայում ստեղծել դաշնային պետություն՝ միավորված նահանգների տեսքով։ 1811 թվականին ղեկավարել է իսպանական գաղութարարերի դեմ Արևելյան ափի (այժմյան Ուրուգվայ) ժողովրդական ապստամբությունը և հաղթանակ տարել Լաս–Պիեդրասի մոտ։ 1815-ի սկզբին նրա գլխավորած ուրուգվայական հայրենասերների բանակը ջախջախեց Բուենոս Այրեսի կառավարական զորքը, որը ձգտում էր իր իշխանությանը ենթարկել Արևելյան ափը։
1816–1820 թվականներին Արտիգասը ղեկավարել է Բրազիլիայից ներխուժած պորտուգիական և բրազիլիական զորքերի դեմ պայքարը, բայց պարտություն է կրել։ 1820 թվականին անցել է Պարագվայ և մնացել այնտեղ մինչև կյանքի վերջը՝ աղքատության մեջ և գրեթե մոռացված։ Նրա անվան շուրջ նույնիսկ «սև լեգենդ» է հյուսվել։ Հետագայում Արտիգասի նկատմամբ վերաբերմունքը փոխվել է։ 1977 թվականին նրա աճյունը տեղափոխվել է Մոնտեվիդեո, ամփոփվել Անկախության հրապարակի մոտ նրա պատվին կառուցված թանգարանում։
Ուրուգվայական ժողովուրդը Արտիգասին մեծարում է որպես ազգային հերոսի, նրան շնորհել է «հայրենյաց հայր» պատվանունը, նրա պատվին բազմաթիվ հուշարձաններ կանգնեցրել։


== Պատկերասրահ ==

		
		
		
		


== Ծանոթագրություններ ==


== Գրականություն ==
Félix Luna, José Artigas: El caudillo revolucionario (José Artigas: The Revolutionary Leader). Buenos Aires: Planeta de Agostini, 2009.
Tyson Reeder, "'Sovereign Lords' and 'Dependent Administrators': Artigan Privateers, Atlantic Borderwaters, and State Building in the Early Nineteenth Century," Journal of American History, vol. 103, no. 2 (September 2016), pp. 323–346.


== Արտաքին հղումներ ==
Biblioteca Artiguista (Իսպաներեն)
Pictures of the Artigas Mausoleum in Montevideo Uruguay
todobuenosaires.com Archived 2018-10-23 at the Wayback Machine.
Հերգենսվայլեր

Հերգենսվայլեր (գերմ.՝  Hergensweiler), կոմունա Գերմանիայում, Բավարիա համայնքում։
Գտնվում է Շվաբիա վարչական շրջանի ենթակայության ներքո։ Կոմունան գտնվում է Լինդաու շրջանում։ Բնակչությունը կազմում է  1759 մարդ, տարածքը՝ 12,06 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 7 76 115։


== Ծանոթագրություններ ==


== Արտաքին հղումներ ==
պաշտոնական կայք
Վիկտորինովկա (գյուղ, Բուրինի շրջան)

Վիկտորինովկա (ուկրաիներեն՝ Вікторинівка), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Վիկտորինովկա գյուղում բնակվում էր 208 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7400) Լենաու

(7400) Լենաու (անգլ.՝ Lenau), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 21-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,957355 ա. մ., առավելագույնը մոտենում է 2,6707 ա. մ. հեռավորության վրա և հեռանում 3,244 ա. մ.։ Արեգակի շուրջ մեկ ամբողջական պտույտ է կատարում 1857,61 երկրային օրվա ընթացքում, իր ուղեծրով շարժվելով միջինում 0,193798 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7400) Լենաու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գաբեղյաններ

Գաբեղյաններ, նախարարական տոհմ Մեծ Հայքի Այրարատ նահանգի Գաբեղյանք գավառում։ Ավանդական պատմությունը Գաբեղեյանների տոհմանունը կապում է նրանց նահապետ Գաբեղ իշխանի անվան հետ, որին իբրև Վաղարշակ թագավորը կալվածներ է պարգևել և կարգել արքունիքի փոխադրամիջոցների ու ձիերի երամակների տեսուչ։ Վերջին Արշակունիների օրոք Գաբեղյանները արքունիքում զբաղեցրել են 25-րդ գահը։ Զորանամակի համաձայն, Գաբեղյանների զորաթիվը եղել է 300 ձիավոր։ V դ Գաբեղյաններից հիշատակվում են Արտեն և Խոսրով իշխանները։ V դ վերջում Գաբեղ սեպուհը հիշատակվում է որպես Վահան Մամիկոնյանի զինակից։ Գաբեղյանների շառավիղներից IX դ կեսին հիշատակվում են Վարդան և Խոսրով պայազետները՝ որպես Արծրունիների նիզակակից  (Խոսրովը նահատակվել է 853-ին՝ Բուղայի զորքերի դեմ մարտնչելիս)։
Իզարթալի Պուլախ

Իզարթալի Պուլախ (գերմ.՝  Pullach im Isartal), համայնք Գերմանիայում՝ Բավարիա հողում։ Ենթարկվում է Վերին Բավարիա շրջանին։ Գտնվում է Մյունխենի շրջանում։ Բնակչությունը կազմում է 8733 մարդ (դեկտեմբերի 31, 2009)։ Զբաղեցնում է 7,41 կմ² մակերես։ Պաշտոնական կոդ՝  09 1 84 139։


== Ծանոթագրություններ ==


== Արտաքին հղումներ ==
Պաշտոնական կայք
Կլարա Յոհանսոն

Կլարա Էլիզաբետ Յոհանսոն (շվեդերեն՝ Klara Elisabeth Johanson, հոկտեմբերի 6, 1875(1875-10-06), Հալմստադ, Շվեդիա - հոկտեմբերի 8, 1948(1948-10-08), Սանկտ Մատտեուս, Շվեդիա), շվեդ գրաքննադատ, էսսեիստ, հասարակական գործիչ։ Սկզբում գրել է ամսագրերի և թերթերի համար, նախքան իր գործընկերոջ հետ հինգ տարի շարունակ Ֆրեդրիկա Բրեմերի նամակագրությունը համակարգելը։


== Կենսագրություն ==
Կլարա Յոհանսոնը ծնվել է 1875 թվականին, Հալմստադում` գլխարկ կարող և մորթեգործ վարպետ Ալեքսանդր Յոհանսոնի (շվեդերեն՝  Alexander Johanson) և Աննա Քրիստինա Յոհանսոնի (շվեդերեն՝ Anna Christina Johanson) ընտանիքում։ Կլարան դարձել է Հալմստադից առաջին կինը, ով հանձնել է ավագ միջնակարգ դպրոցի ավարտական քննությունները (1894)։ Ուսումը շարունակել է Ուփսալայի համալսարանում և 1897 թվականին ստացել հումանիտար գիտությունների մագիստրոսի կոչում։ Այնուհետև տեղափոխվել է Ստոկհոլմ, որտեղ նշանակվել  է Dagny ամսագրի խմբագրի տեղակալի պաշտոնում, որը հիմնադրվել էր Ֆրեդերիկ Բրեմերի ասոցիացիայի (շվեդերեն՝ Fredrika Bremer Förbundet, FBF) կողմից։ 1901 թվականին տեղափոխվել է Stockholms Dagblad հրատարակություն, որտեղ զբաղվել է գրաքննադատությամբ և հրապարակել զավեշտական պատմություններ Հեկ Լեբեր կեղծանունով։ Յոհանսոնը թերթի համար գրել է մինչև 1912 թվականը։ Ժամանակակիցները Կլարային բնութագրում են որպես «Շվեդիայի առավել պերճախոս քննադատ, որն ունի բարձր գեղագիտական զգայունություն»։
1907 թվականին Յոհանսոնը հրատարակել է իր սեփական «Ներքին աշխարհ» (շվեդերեն՝ Den undre världen) գիրքը, որը ստացել էր հակասական արձագանքներ։ 1915-1920 թվականներին նա իր գործընկեր Էլլեն Կլեմանի հետ միասին հրատարակել է Ֆրեդրիկ Բրեմերի նամակները չորս հատորով։ 1924 թվականին Յոհանսոնը և Կլեմանը ծանոթացել են մեկ այլ զույգի՝ քանդակագործ Սիգրիդ Ֆրիդմանի և իր գործընկեր Ռագնհիլդ Բարկմանի հետ։ Չորս կանայք ընկերներ են դարձել և հաճախ ամառն անցկացրել միասին։ Յոհանսոնը հետագայում գիրք է գրել Ֆրիդմանի մասին։ Կլարային են վերագրում նաև Շվեդիայում ամերիկյան գրականության առաջխաղացումը, շվեդական մամուլում  1916 թվականին հրատարակված Յոհանսոնի օրագրի գրառումները ամերիկացի բանաստեղծուհի Էմիլի Դիքինսոնի մասին։ Կլարան թարգմանել է նաև մի քանի այլ հեղինակների, այդ թվում՝ Անրի-Ֆրեդերիկ Ամիելին  և Ռոզա Մայռեդերին։
Իր լրագրողական գործունեության ընթացքում Յոհանսոնը հրատարակել է ստեղծագործությունների մի քանի ժողովածու, որոնք հիմնականում վերաբերել են գրականությանը։ 1948 թվականին` նրա մահից հետո, Նիլս Աֆզելիուսը հրատարակել է Յոհանսոնի ստեղծագործությունների երեք ժողովածու։


== Ծանոթագրություններ ==
Բիլլի Կուկ

Ուիլյամ Էդվարդ Բիլլի Կուկ (անգլ.՝ William Edward “Billy” Cook;դեկտեմբերի 23, 1928(1928-12-23), Ջոպլին, Միսսուրի, ԱՄՆ - դեկտեմբերի 12, 1952(1952-12-12), San Quentin State Prison, Մարին շրջան, Կալիֆոռնիա, ԱՄՆ), ամերիկացի մարդասպան, 1951 թվականին կրակել է 6 հոգու։


== Կենսագրություն ==
Ուիլյամ Կուկը ծնվել է Միսսուրիի, Ջոփլին քաղաքում։ Նա 5 տարեկան էր, երբ մայրը մահացավ։ Հայրը որոշեց չմնալ երեխաների հետ և թողել նրանց լքված հանքում, ոչ շատ քանակությամբ սնունդով։ Քիչ անց նրանց գտել են իշխանության ներկայացուցիչները։ Բոլորին, բացի Ուիլյամից, հանձնել են խնամատար ընտանիքներին։ Վիլյամից վախենում էին, քանի որ նրա աչքերից մեկը այտուցված էր, իսկ տղան շատ ագրեսիվ էր։ Եվ այնուամենայնիվ, խնամատար մայր նրա համար գտնվեց, բայց նա ուշադրություն չէր դարձնում տղային։ Նա լիակատար ազատություն ստացավ։ Կուկը գողություն էր անում և բացակայում էր դասերից։ Նա մի քանի անգամ հայտնվել է բանտում։ 1950 թվականին ազատ է արձակվել, որից հետո որոշ ժամանակ աշխատել է որպես սպասք լվացող։ Ավելի ուշ նա թողել է աշխատանքն ու գնացել Տեխաս. Այնտեղ նա ատրճանակ է ձեռք բերել։
Մեծանալով, Կուկն անընդհատ հանդիպում էր դժվարությունների, և, ի վերջո, մինչ դպրոցի ավարտը, հայտնվել է ճաղերի հետևում, որտեղ ձեռք է բերել մատների վրայի «Hard Luck» դաջվածքը։ Ազատ արձակվելուց հետո նա անմիջապես կողոպտել է տաքսու վարորդի՝ գողանալով 11 դոլար, և առևանգել է նրա մեքենան։ Նրան կրկին հինգ տարով ազատազրկել են։ Բանտում նա բեյսբոլի մահակով դաժան ծեծի է ենթարկել բանտարկյալին, ինչի համար ստացել է ևս 5 տարի ազատազրկում։


== Սպանություն ==
1950 թվականի դեկտեմբերի 30-ին Կուկն ակտիվորեն ձայներ է հանել ճանապարհի վրա։ Տեղացի մեխանիկը տարել է նրան։ Կուկը կողոպտել է նրան և փակել մեքենայի բեռնախցիկում, սակայն վերջինիս հաջողվել է փախչել։ Շուտով մեքենայի բենզինն ավարտվել է, և Կուկը կրկին սկսել է աղմկել։ Նա վերցրեց ֆերմեր Կարլ Մոզերի ընտանիքը, ով կնոջ, երեք երեխաների և շան հետ մեքենայով գնում էր։ Կուկը ատրճանակով սպառնացել է նրան և ստիպել 72 ժամ աննպատակ երթևեկել ճանապարհով։
Ոստիկանությունն առանց դժվարության հայտնաբերել է Կուկին և սկսել է փնտրել նրան։ Շերիֆի տեղակալ Հոմեր Ուոլդրին գտել է Կուկին, սակայն նա նրան պատանդ է վերցրել։ Նա չի սպանել նրան միայն այն պատճառով, որ այդ ոստիկանի կինը Կուկին շատ լավ էր վերաբերվել երեխա տարիքում։ Իսկ շուտով Կուկին ևս մեկ վարորդ է գտել։ Կուկը գնդակահարել է և նրան։ Կուկի որոնումները համապետական բնույթ են ստացել։ Նա փախել է Մեքսիկա, որտեղ շուտով ձերբակալվել է։ Նրան արտաքսել են ԱՄՆ։


== Դատ ==
Կուկի դատավարության ընթացքում շատ ընթացակարգեր պարզեցվել են գործընթացը արագացնելու նպատակով։ 1952 թվականի դեկտեմբերի 12-ին Կուկը մահապատժի ենթարկվեց Սան Քվենտին բանտի գազային խցում՝ դատարանի դատավճռով։ Թաղվել է Ջոփլին քաղաքում, որտեղ ծնվել և մեծացել է։


== Հայտնի մշակույթում ==
TheDoors Riders on the Storm երգում կա մի հատված, որտեղ հիշատակվում է Կուկը
There's a killer on the road 
His brain is squirmin' like a toad 
Take a long holiday 
Let your children play 
If ya give this man a ride 
Sweet family will die |
Killer on the road, yeah 


== Ծանոթագրություններ ==


== Արտաքին հղումներ ==
James Cromwell (Jun 11, 2005)։ «William Edward «Billy» Cook, Jr»։ Find a Grave։ Վերցված է 2013-11-06
Լյուբինո (գյուղ, Սնիգիրյովկայի շրջան)

Լյուբինո (ուկրաիներեն՝ Любине), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1884 թվականին։
2001 թվականի տվյալներով Լյուբինո գյուղում բնակվում էր 121 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)